**KURRIKULU MOTAK TIPOLOGIARI DAGOKIONEZ:**

Sailkapen hau egiteko UHUko Psikopedagogia irakaslea den Francisco J. Pozuelosen teoriak hartu ditugu abiapuntutzat. Bere aburuz, kurrikuluak, tipologiari erreparatzen badiogu, honako hauek izan daitezke:

1. **Tradizionala:**

Kurrikulua edukien zerrenda batean oinarritzen da. Irakaskuntzan oinarritutako kurrikulu honetan irakaslea ezagutzen igorlea eta prozesuaren protagonista da. Eskolako jardueretan ez dago aniztasunik (orokorrean irakasleak testu-liburu bat jarraitzen duten azalpenak eman eta ikasleek irakasleek agindutako ariketak egiten dituzte). Helburu orokorra ezagutza akademiko eta diziplinarra buruz ikastea da, eta ebaluazioa zenbakiekin kuantifikatzen den azken emaitza baten bidez adierazten da.

1. **Teknologikoa**

Kurrikulu teknologikoan plangintza, razionaltasuna eta ordena oso garrantzitsua da, eta planifikazio itxi batean oinarritzen da. Lortu nahi diren helburuak oso ondo zehaztuta daude hasieratik, eta aldaketarik ez da kontenplatzen. Helburuak Bloomen taxonomiaren alde kognozitiboan soilik oinarritzen da, eta teoria praktika baino garrantzitsuagoa da. Sekuentzia metodologikoa fijoa eta lineala da. Gelako jarduerak helburu horiek lortzera eta planifikazioa zehatz-mehatz jarraitzera bideratzen dira. Ebaluazioan soilik azken ekoizpena baloratzen da.

1. **Espontaneista**

Kurrikulu honek planifikazio gutxi du eta inprobisazioan du oinarria. Bilatzen duena ikasleen autonomia da, eta horretarako haien motibazioa eta interesa piztea bilatzen du. Helburu handiak ditu, baina zehaztu gabeak. Ezagutzek errealitatearekin lotura zuzena dute eta soilik hezkuntza jarduera aurrera eramateko baliagarriak direnak lantzen dira. Ikasteko moduak oso irekiak dira, (eskulanetan eta esperientzia zuzenean oinarrituta) eta elkarlana bultzatzen da. Praktikak teoria baino garrantzitsuagoa da eta ebaluazioa denen artean egiten da.

1. **Integratzailea**

Kurrikulu mota honek aurretik aipatutako elementu guztiak barneratzen ditu eta prozesu ikertzaile bat aurrera eramaten du. Ikerketa da ikaste-irakaste prozesuaren oinarria. Ezagutza anitz eta esanguratsuak kontuan hartzen ditu eta estrategia malguak erabiltzen ditu ezagutza hauek lantzeko eta praktikara eramateko. Teoria eta praktika biak uztartzeko ditu. Ebaluazioa ikaslearen eta irakaslearen erregulazioan oinarritzen da eta prozesu osoa aintzat hartzen du.